Џьынџьалԥҳа еиҭалҳәеит араионқәа рҿы асоциалтә цхырааразы аҭагылазаашьа зеиԥшроу
11:00 31.10.2023 (ирҿыцуп: 11:15 31.10.2023)
Агәыҳалалратә фонд Ашана апроект "Асоциалтә ҳәынҭқарра – ари ҳара ҳауп" аҳәаақәа ирҭагӡаны раионцыԥхьаӡа ицоит аҭҵааратә усурақәа ауааԥсыра рреабилитациа инадҳәаланы. Иаҳа инарҭбааны апроект атәы арадио Sputnik аефир аҿы еиҭалҳәеит афонд аиҳабы Мактина Џьынџьалԥҳа.
Асоциалтә цхыррара аганахьала араион инаныгӡо аусура аҭҵаара ҳалагеит, згәабзиара уашәшәыроу ирыдҳәаланы ирзымыӡбо аӡҵаарақәа реилкааразы ҳәа азгәалҭеит Џьынџьалԥҳа арадиоефир аҿы.
"Апроект амҩаԥгараҿы ацхыраара ҳаиҭоит Алхас Тхагушев - иара асоциалтә зҵаарақәа шьҭызхуа иакәны дыҟоуп. Аилатәарақәа ҟаҳҵон еиуеиԥшым амедицинатә центрқәеи, ахәшәтәырҭақәеи, асоциалтә усуреи знапы рылаку ааԥхьара рыҭаны. Иахьазы араионқәа зегьы ҳархымсӡац. Зегь реиҳа иалыркаауа зҵаароуп аҳәыҷтәы ҳақьымцәа разымхара. Мчыбжьык ахь ҩынтә Аҟәантәи инеины ирыдыркылоит. Иаалырҟьаны ахәыҷы ишоура халар, иара даҽа раионк ахь дгатәхоит. Ареабилитациа аганахьала аспециалистцәа рԥышәа еизырҳалатәуп ҳәа азгәаҭан, ирҳәеит аинвалидцәа рзы ахархәагақәа шырҭаху. Раионцыԥхьаӡа иалкаауп еиуеиԥшым азҵаарақәа, иҭаҳҵаауа шәҟәык ианаҳҵарц ҳҭахуп. Ареабилитациа ахырхарҭеи аинвалидцәа рзы амаҭәарқәа рыҭаразы апрограмма ҳҩырц ҳҭахуп. Уи ҳаманы Аԥсны ахада иахь ҳнеирц, адгылара ҳаиҭарцаз", – ҳәа еиҭалҳәеит Џьынџьалԥҳа.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.